Public procurement notice: Prior Information Notice Without Call For Competition
Published: 2017-10-19
Buyer: Železnice Slovenskej republiky, Bratislava v skrátenej forme „ŽSR“
Country: SK
Contract type: Supplies
CPV classification: 30200000 | 30231200 | 31625000 | 31625200 | 31731100

Technical requirements: Centralizácia riadenia systémov bezpečnosti objektov ŽSR a zabezpečenie štandardov železničných staníc.
1. Predmetom zákazky je implementácia systémov fyzickej a objektovej bezpečnosti v priestoroch a objektoch ŽSR (ide o nové a existujúce systémy) podľa projektovej dokumentácie vrátane potrebnej inžinierskej činnosti, ktorú vypracuje a dodá uchádzač za jednotlivé objekty určené na realizáciu. Súčasťou predmetu zákazky je vybudovanie 4 diaľkových dohľadových centier (DDC) podľa projektovej dokumentácie, ktorú vypracuje uchádzač a ktorá bude vychádzať z „návrhu technického riešenia pre výber zhotoviteľa“, tento je súčasťou dokumentu „Projekt realizovateľnosti Centralizácie riadenia systémov bezpečnosti objektov ŽSR a zabezpečenie štandardov železničných staníc“ dodaného spoločnosťou Deltech, a.s. Požadujeme, aby uchádzač dopracoval návrh technického riešenia pre výber zhotoviteľa o dokumentáciu pre stavebné povolenie v podrobnosti pre realizáciu stavby, pričom požadujeme aj potrebnú inžiniersku činnosť za účelom vybavenia stavebných povolení. Jednotlivé DDC požadujeme vybudovať v existujúcich budovách v objektoch ŽSR spolu s technológiami ICT, HW, SW potrebných pre zber, spracovanie a vyhodnotenie údajov, so zriadením riadiaceho centra DCT pre VaV a nadstavbovým informačným a situačným manažmentom. DDC požadujeme vybudovať tak, aby boli do nich integrované existujúce systémy objektov ŽSR ako aj integrované nové systémy objektov ŽSR. Jednotlivé DDC musia byť navzájom zastupiteľné. DDC a riadiace systémy budú sústreďovať všetky informácie pre zaistenie fyzickej a objektovej bezpečnosti ŽSR, pre silové a záchranné zložky SR, vrátane prepojenia na IZS. Ide o dodávky nasledovných systémov, ktoré spolu vytvárajú prvky fyzickej a objektovej bezpečnosti: kamerový systém, elektronický zabezpečovací systém, elektronický požiarny systém, varovanie a vyrozumenie, tiesňový informačný systém, perimetrický detekčný systém, oplotenie objektov ŽSR, interaktívne zobrazovacie jednotky a lokálna navigačná platforma. Tieto systémy budú prepojené s DDC ako aj s ich centrálnymi riadiacimi a nadstavbovými systémami. Vo vybraných objektoch ŽSR požadujeme vybudovať sieť Wifi a zriadiť riadiace dátové centrum pre Wifi vo vybudovanom a prevádzkovanom pracovisku Železničných telekomunikácií v Bratislave.
Požadujeme zrealizovanie Dátového úložíska (DÚ) s replikáciou dát na záložnom DÚ vo vybudovaných a prevádzkovaných pracoviskách Železničných telekomunikácií v Bratislave.
Súčasťou predmetu zákazky budú aj súvisiace činnosti, ide najmä o: vykonanie funčných skúšok, zabezpečenie školení obsluhujúceho personálu, dodanie manuálov pre obsluhu, záručný servis, ako aj dodanie súvisiacich licencií.
Pre prenos dát z jednotlivých bezpečnostných a informačných systémov do DDC, DÚ a riadiaceho centra DCT pre Wifi, ako aj pre komunikáciu centrálnych riadiacich a nadstavbových systémov bude využitá predovšetkým existujúca elektronická komunikačná sieť ŽSR.
2. Uchádzač je povinný pre vypracovanie ponúk zohľadniť „Projekt realizovateľnosti Centralizácie riadenia systémov bezpečnosti objektov ŽSR a zabezpečenie štandardov železničných staníc“ vypracovaný spoločnosťou Deltech, a.s. so sídlom Priemyselná 1, 031 01 Liptovský Mikuláš, z 09/2015.
3. V prípade, ak úspešnému uchádzačovi bude poskytnutá existujúca projektová dokumentácia k stavbám dotknutým touto zákazkou, úspešný uchádzač musí projektovanie a dielo zosúladiť s poskytnutou projektovou dokumentáciou.
Miesto inštalácie a montáže bezp. zariadení a uskutočnenia stavebných prác je územie OR Trnava, OR Zvolen, OR Žilina, OR Košice, t. j. žel. objekty na celom území SR. PD: GR ŽSR, O 210.
Ide o zmiešanú zákazku, ktorej predmetom je dodanie tovaru, poskytnutie služby a uskutočnenie stavebných prác.